               29.8.2017

               HU

               Az Európai Unió Hivatalos Lapja

               C 285/163

         P7_TA(2014)0116
   Az eljárási szabályzat a képviselők üléseken való részvételéről szóló 136. cikkének módosítása
   Az Európai Parlament 2014. február 25-i határozata a Parlament eljárási szabályzatának a képviselők üléseken való részvételéről szóló 136. cikke módosításáról (2013/2033(REG))
   (2017/C 285/25)

      Az Európai Parlament,

               —

               tekintettel az eljárási szabályzatának módosítására irányuló javaslatra (B7 0051/2013),

               —

               tekintettel az európai parlamenti képviselők statútumának elfogadásáról szóló, 2005. szeptember 28-i 2005/684/EK, Euratom határozatára (1),

               —

               tekintettel az Európai Parlament tagjainak statútumára vonatkozó végrehajtási intézkedésekről szóló 2008. május 19-i és július 9-i elnökségi határozatra (2),

               —

               tekintettel eljárási szabályzata 211. és 212. cikkére,

               —

               tekintettel az Alkotmányügyi Bizottság jelentésére (A7-0038/2014),

               1.

               úgy határoz, hogy az alábbi módon módosítja eljárási szabályzatát;

               2.

               rámutat arra, hogy e módosítás a következő ülés első napján lép hatályba;

               3.

               utasítja elnökét, hogy tájékoztatás céljából továbbítsa ezt a határozatot a Tanácsnak és a Bizottságnak.

      Módosítás 1

      Az Európai Parlament eljárási szabályzata

      136 cikk – 2 bekezdés

                  Hatályos szöveg

                  Módosítás

               2.   A jelenléti ív tanúsága szerint jelen levő képviselők nevét az ülésnapok jegyzőkönyveibe feljegyzik.

               2.   A jelenléti ív tanúsága szerint jelen levő képviselők nevét az ülésnapok jegyzőkönyveibe
                     „jelenlévőként”
                   feljegyzik.
                     Az elnök által igazoltan távol lévő képviselők nevét az ülésnapok jegyzőkönyveibe „igazoltan távol lévőként” jegyzik fel.

      (1)  HL L 262., 2005.10.7., 1. o.

      (2)  HL C 159., 2009.7.13., 1. o.


title: A Tanács határozata (2015. december 16.) az Európai Szakképzés-fejlesztési Központ igazgatótanácsának újraalakításáról

text:
               22.12.2015

               HU

               Az Európai Unió Hivatalos Lapja

               C 430/4

         A TANÁCS HATÁROZATA
   (2015. december 16.)
   az Európai Szakképzés-fejlesztési Központ igazgatótanácsának újraalakításáról
   (2015/C 430/06)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a munkavállalói szervezetek képviselőinek kategóriájában kinevezendő személyre vonatkozóan a Bizottság által a Tanács elé terjesztett jelölésre,
   mivel:

               (1)

               A Tanács a 2015. július 14-i (2) és a 2015. szeptember 14-i (3) határozatával a 2015. szeptember 18-tól2018. szeptember 17-ig tartó időszakra kinevezte az Európai Szakképzés-fejlesztési Központ igazgatótanácsának tagjait.

               (2)

               A központ igazgatótanácsában a munkavállalói szervezetek képviselőinek kategóriájába tartozó svéd tag helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralévő részére, azaz 2018. szeptember 17-ig az Európai Szakképzés-fejlesztési Központ igazgatótanácsának tagjává nevezi ki a következő személyt:
   MUNKAVÁLLALÓI SZERVEZETEK KÉPVISELŐI:

               SVÉDORSZÁG

               Ann-Sofi SJÖBERG

         2. cikk
   Ezt a határozatot tájékoztatási célból ki kell hirdetni az Európai Unió Hivatalos Lapjában.

      Kelt Brüsszelben, 2015. december 16-án.

            a Tanács részéről

            az elnök

         C. DIESCHBOURG

      (1)  HL L 39., 1975.2.13., 1. o.

      (2)  HL C 232., 2015.7.16., 2. o.

      (3)  HL C 305., 2015.9.16., 2. o.


title: 2012/354/EU: Az Európai Parlament és a Tanács határozata ( 2012. június 13. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/020 ES/Comunidad Valenciana footwear” referenciaszámú kérelme)

text:
               4.7.2012

               HU

               Az Európai Unió Hivatalos Lapja

               L 174/23

         AZ EURÓPAI PARLAMENT ÉS A TANÁCS HATÁROZATA
   (2012. június 13.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/020 ES/Comunidad Valenciana footwear” referenciaszámú kérelme)
   (2012/354/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Spanyolország Valencia autonóm közösség (ES52) NUTS II. szintű régióban a NACE Rev. 2. rendszer szerinti 15. ágazatban („Bőr, bőrtermék és lábbeli gyártása”) működő 146 vállalatnál történt elbocsátásokra tekintettel 2011. december 28-án kérelmet nyújtott be az EGAA igénybevételére, 2012. február 23-ig pedig további információkkal egészítette azt ki. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 631 565 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy az 1 631 565 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. június 13-án.

            az Európai Parlament részéről

            az elnök

         M. SCHULZ

            a Tanács részéről

            az elnök

         N. WAMMEN

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.